Különleges mezzel készül a Barcelona Iniesta utolsó meccsére | Hosszabbítás
2018.05.15 11:53 Németh Dániel
A hétvégi Real Sociedad elleni bajnoki lesz Andrés Iniesta utolsó mérkőzése a Barcelona színeiben. A klub különleges mezzel készül az eseményre.
Sok változtatásra nem kell számítani, mindösszesen arról van szó, hogy a világklasszis középpályás nyolcas számát pici forgatás árán végtelenné alakították át, ezzel tisztelegve Iniesta félelmetes öröksége előtt.
2002-es debütálása óta 647 mérkőzésen viselte a Barcelona mezét, ezalatt négyszer nyert BL-t, kilencszer spanyol bajnokságot, háromszor európai szuperkupát, hatszor spanyol kupát, hétszer spanyol szuperkupát és háromszor klubvébét.
Mindemellett világbajnoknak és kétszeres Európa-bajnoknak is mondhatja magát, és amióta bejelentette távozását a Barcától, az idegenbeli mérkőzéseken is rendszeresen ovációval fogadják a szurkolók, ami jól jelzi, mennyire népszerű Spanyolországban.
A végtelenné alakított nyolcas egyébként nem teljesen új gondolat, korábban Steven Gerrard is megkapta ezt a gesztust, amikor távozott a Liverpooltól.
Katarral játszanak férfi kéziseink a vb-n - sportmenü
2019.01.14 18:47 La Liga
Oblak bizonyította, hogy a világ legjobbjai közé tartozik, mégis háttérbe szorul.
Santiago Solari két esetben is alkalmazta volna a rendszert.